પેરિસ : ફ્રાંસના પ્રમુખ ફ્રાંસવા ઓલાંદેએ દેશમાં આર્થિક કટોકટી જેવી સ્થિતિ જાહેર કરી હતી અને જણાવ્યું હતું કે આ સમય ફ્રાંસના આર્થિક અને સામાજિક માળખાનું પુનઃઘડતર કરવાનો છે. આજે વેપાર ઉદ્યોગ જગતના અગ્રણીઓને વાર્ષિક સંબોધનમાં તેમણે લાંબા સમયની બેકારીને ઘટાડવા અને ઘણાં સમયથી સ્થિર રહેલા દેશના વિકાસને આગળ ધપાવવા માટે સંખ્યાબંધ પગલાં જાહેર કર્યા હતાં. ઓલાંદેએ રોજગારીને પુનર્જિવિત કરવા અને ઝડપભેર આગળ વધી રહેલા વૈશ્વિક અર્થતંત્ર સાથે કદમ મિલાવવા માટે ૨ અબજ યુરોની યોજનાની જાહેરાત કરી હતી.